তবে এই ঘটনাকে কেন্দ্র করে দু’দিন ধরে টালিগঞ্জ ফাঁড়ি-বেহালা রুটের অটো বন্ধ থাকায় ক্ষুব্ধ যাত্রীরা। টালিগঞ্জ থেকে বেহালার অটোয় চেপে নিয়মিত অফিস যাতায়াত করেন চারু মার্কেটের বাসিন্দা যোগেন্দ্র যাদব। তাঁর অভিযোগ, ‘‘একটি ছোট্ট ঘটনাকে কেন্দ্র করে যে ভাবে দু’দিন অটো বন্ধ রইল, তাতে চালকদের দাদাগিরির মনোভাব প্রকাশ্যে এসেছে। এটা মেনে নেওয়া যায় না।’’ রমা ঘোষাল নামে আর এক যাত্রীর অভিযোগ, দু’দিন অটো বন্ধ থাকায় রীতিমতো ভোগান্তি হয়েছে তাঁদের। অটো চালকদের এমন খামখেয়ালিপনা অসহ্য হয়ে উঠেছে বলে বক্তব্য তাঁর।